পাকিস্তান পিপলস মুসলিম লীগ

পাকিস্তান পিপলস মুসলিম লিগ (পিপিএমএল) হচ্ছে পাকিস্তানের একটি রাজনৈতিক দল। দলটি পূর্বে পাকিস্তান মুসলিম লিগ (লাইক-মাইন্ডেড) নামে এবং সংক্ষিপ্ত রূপে পিএমএল (এলএম) পরিচিত ছিল।' দলটির নেতৃত্বে ছিলেন সিন্ধু প্রদেশের প্রাক্তন মুখ্যমন্ত্রী আরবাব গোলাম রহিম। ২০০৯ সালে পিএমএল-কিউ থেকে বিচ্ছিন্ন হয়ে দলটি প্রতিষ্ঠিত হয়।Under new management: Arbab elected new PML-Q likeminded president তবে ২০১৩ সালের মে মাসে দলটি পিএমএল-এন এর সাথে একীভূত হয়ে যায়।

 ইতিহাস 
২০০৯ সালে গুজরাটের চৌধুরীদের প্রশ্নবিদ্ধ সিদ্ধান্তের কারণে পিএমএল-কিউ'র বহু সদস্য হতাশ হয়ে পড়েছিল। চৌধুরীদের বিরুদ্ধে দলের সিনিয়র কোনো সদস্যের সাথে পরামর্শ না করে গুরুত্বপূর্ণ সিদ্ধান্ত নেওয়ার এবং দলকে অগণতান্ত্রিক "পারিবারিক দল"-এ রূপান্তরিত করার অভিযোগ করা হয়েছিল। এর ফলে তাদের অনেকেই আলাদা হয়ে নতুন দল গঠন করে।

আরবাব গোলাম রহিম, হামিদ নাসির চত্তা, খুরশিদ মাহমুদ কাসুরী, হুমায়ুন আক্তার খান, হারুন আক্তার খান, সেলিম সাইফুল্লাহ খান, হুমায়ুন সাইফুল্লাহ খান, গওহর আইয়ুব খান, ওমর আইয়ুব খান, কাশমালা তারিক, আতা মুহাম্মদ মানেকার মত পিএমএল (কিউ)-এর অনেক হেভিওয়েট নেতাসহ আরও অনেক সমমনা রাজনীতিবিদ একত্রিত হয়ে দলটি প্রতিষ্ঠা করেন। তারা বিশ্বাস করতেন এই দলটি হচ্ছে পিএমএল (কিউ)-এর বৈধ সংস্করণ।

এর ফলে মূল দল পিএমএল (কিউ)-এর মধ্যে বিশাল শূন্যতা তৈরি হয়। কারণ ২০১১ সালে পাকিস্তান পিপলস পার্টি পাঞ্জাবের ক্ষমতা হারালে পাঞ্জাব প্রাদেশিক পরিষদে পিএমএল (কিউ)-র প্রায় অর্ধেকের মত সদস্য তাদের মূল দলকে বাদ দিয়ে পিএমএন (এন)-এর সাথে হাত মিলিয়ে পাঞ্জাবের মুখ্যমন্ত্রী শাহবাজ শরীফকে সমর্থন করে।

২০১০ সালে পাকিস্তান মুসলিম লিগ লাইক-মাইন্ডেড একটি ছত্রছায়ায় মুসলিম লিগের দলগুলিকে ঐক্যবদ্ধ করার প্রচেষ্টা শুরু করে এবং আওয়ামী মুসলিম লিগের শেখ রশীদ আহমেদ, পাকিস্তান মুসলিম লিগ (ফাংশনাল)-এর মখদুম সৈয়দ আহমেদ মেহমুদ এবং পাকিস্তান মুসলিম লিগের (জিয়া)-এর ইজাজ-উল-হক সহ মুত্তাহিদা মুসলিম লিগ নামে একটি নির্বাচনী জোট গঠন করে।

২০১২ সালের মে মাসে লাইক-মাইন্ড গ্রুপটি পিটিআই সহ পিপিপি এবং পিএমএল(কিউ)-এর ক্ষমতাসীন জোটকে পরাজিত করার করতে সব মুসলিম লিগ দলগুলোকে ঐক্যবদ্ধ করার লক্ষ্যে পিএমএল-এন এর সাথে আনুষ্ঠানিকভাবে নির্বাচনী জোট গঠন করে।

২০১৩ সালের মার্চ মাসে পাকিস্তান মুসলিম লিগ (লাইক-মাইন্ডেড) নাম পরিবর্তন করে দলের নাম পাকিস্তান পিপলস মুসলিম লিগ রাখে।http://dawn.com/2013/03/28/arbab-renames-his-party-as-peoples-muslim-league/ তবে শেষ অবধি দুই মাসের মধ্যেই দলটি বিলুপ্ত হয়ে যায় কারণ এটি ২০১৩ সালের মে মাসে পাকিস্তান মুসলিম লিগ (এন)-এর সাথে একীভূত হয়ে যায়।

 আরো দেখুন
 জমিয়ত উলামায়ে ইসলাম (ফ)

 তথ্যসূত্র 

বিষয়শ্রেণী:পাকিস্তানের রাজনৈতিক দল
বিষয়শ্রেণী:মুসলিম লিগ
বিষয়শ্রেণী:মুসলিম লিগের বিচ্ছিন্ন দল
বিষয়শ্রেণী:পাকিস্তানের বিলুপ্ত রাজনৈতিক দল
বিষয়শ্রেণী:২০০৯-এ প্রতিষ্ঠিত রাজনৈতিক দল
বিষয়শ্রেণী:পাকিস্তান মুসলিম লিগ (এন)
বিষয়শ্রেণী:পাকিস্তানের রক্ষণশীল দল
বিষয়শ্রেণী:পাকিস্তান মুসলিম লীগ (কিউ)